OpenLLM-France/wikimedia huggingface dataset:
# Gastronomia de la Ribera

La cuina de la Ribera tracta sobre el menjar i les begudes típics de la gastronomia riberenca.
La Ribera és una comarca històrica dividida entre la Ribera Alta i la Ribera Baixa, ambdues a cavall entre l'Albufera de València i el riu Xúquer. Aquesta zona és en gran part plana i quasi tot el terreny és emprat en el conreu. Aquest es divideix entre el cultiu de la taronja a la Ribera Alta i de l'arròs a la Baixa. A la septentrional vall dels Alcalans, vora el riu Magre, es cultiva el raïm. Sueca és el primer productor d'arròs al País Valencià, i és un dels pobles que es postulen com a bressol de la paella. Igualment s'identifica Alzira amb la taronja i Torís amb el vi.
Entre les empreses d'alimentació de la comarca, figuren Choví SL i Papas Vicente Vidal a Benifaió i Papas Duso a Alberic.
A continuació es detalla els elements més destacables de la gastronomia d'aquesta comarca:

## Arrossos

A la Ribera Baixa tots els plats possibles a base d'arròs són presents, des de la paella fins al més humil arròs a banda, i incloent l'arròs caldós, arròs al forn amb bledes o fesols i naps, arròs negre i arròs de senyoret.

## All i pebre

L'all i pebre, també típic de les poblacions de l'Horta que voregen l'Albufera, és una preparació d'anguila i creïlla amb all i pebrella.

## Espardenyà

L'espardenyà és un plat a base de creïlla, anguila, conill, all i ous.

## Dolços

L'arnadí, típic igualment a la Costera, és un dolç a base de polpa de carabassa o moniato amb ametlla molta i sucre que es prepara al forn. De pastissets es pot parlar dels pastissets de Nadal, els d'ametlla, i els de moniato. També destaquen els rotllos de Sant Blai i les mones de pasqua.

## La coca

Les receptes més típiques per a la coca a la Ribera són la de la coca fina i la coca de carabassa.

## Altres plats típics

* Truita d'anguila
* Remenat d'ou i anguiles
* Anguiles fregides amb alls
* Anguiles al forn
* Caldereta de rap i llagosta
* Cebollada
* Rates de marjal

## Begudes típiques

* Moscatell i vi negre de Torís, Montserrat Montroi,
* Cassalla.

## Ingredients bàsics

* Hortalisses i llegums de tota classe: patata, tomàquet, albergínia, pebrera, carxofa, fava, bajoca, cigró, fesols, bledes, nap, col.
* Arròs
* Taronja i raïm
* Ametlla, carabassa i moniato
* Anguila

## Fires gastronòmiques

La Fira Gastronòmica de l'Alcúdia se celebra a l'octubre.

## Referències

* 1 2 3 4 5 «Pàgina oficial del turisme de la Província de València sobre la gastronomia de la Ribera Baixa». Arxivat de l'original el 2009-03-08. [Consulta: 24 febrer 2009].

## Enllaços externs

* Pàgina oficial del turisme de la Província de València sobre la gastronomia de la Ribera Baixa Arxivat 2009-03-08 a Wayback Machine.
Gastronomia dels territoris catalanoparlants :
Companatges i condiments :
# Riu Samson

El Samson és un petit riu de Bèlgica de la regió geogràfica del Condroz, que neix a Sorée (formant part de Gesves, municipi de la Província de Namur) i que desemboca al Mosa a Namêche (Andenne). Passa per Faulx-les-Tombes (Gesves), on alimentà el molí de l'Abadia de Grandpré.
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# Monilethrix

Monilethrix és una malaltia rara autosòmica dominant del pèl que dona com a resultat que els pèls siguin fràgils, curts i trencats. Prové de la paraula llatina per collaret (monile) i de la paraula grega per a pèl (thrix).

## Presentació

La presentació pot ser d'alopècia (calvície). Els individus varien en gravetat dels símptomes. També es poden observar deformitats de les ungles, així com queratosi fol·licular pilosa i hiperqueratosi fol·licular.

## Causa

Les causes són les mutacions que afecten els gens KRTHB1 (KRT81), KRTHB3 (KRT83) o KRTHB6 (KRT86) que codifiquen les queratines de còrtex capil·lar de tipus II. El trastorn s'hereta d'una manera autosòmica dominant. Això significa que el gen defectuós responsable del trastorn es troba en un autosoma i només una còpia del gen és suficient per causar el trastorn, quan s'hereta d'un progenitor que té el trastorn.

## Diagnòstic

Es pot diagnosticar amb una tricolòpia.

## Referències

* ↑ Andrews' Diseases of the Skin: Clinical Dermatology (10th ed.). Saunders, 2005. ISBN 978-0-7216-2921-6.
* 1 2 Celep, F.; Uzumcu, A.; Sonmez, F.; Uyguner, O.; Balci, Y. Genetic Counseling (Geneva, Switzerland), 20, 1, 2009, pàg. 1–8. PMID: 19400537.
* ↑ Freedberg. Fitzpatrick's Dermatology in General Medicine (6th ed.). McGraw-Hill, 2003, p. 639. ISBN 978-0-07-138076-8.
* ↑ Genetic and Rare Diseases Information Center. «Monilethrix». NIH Office of Rare Diseases Research, 09-09-2008. Arxivat de l'original el 2012-07-30. [Consulta: 15 gener 2011].
* ↑ Schweizer J J. Invest. Dermatol., 126, 6, 2006, pàg. 1216–9. DOI: 10.1038/sj.jid.5700266. PMID: 16702971.
* ↑ J Drugs Dermatol, 7, 7, 2008, pàg. 651–654. PMID: 18664157.
* ↑ J Dermatol Case Rep, 2, 2, 2008, pàg. 14–20. DOI: 10.3315/jdcr.2008.1009. PMC: 3157768. PMID: 21886705.
# Xernà

El Xernà - Шерна (rus) - és un riu que passa per les províncies de Moscou i de Vladímir, és un afluent de l'esquerra del Kliazma, a la conca hidrogràfica del Volga a través de l'Okà.
Neix la unió dels rius Móloktxa i Vondiga i desemboca al Kliazma quatre kilòmetres per sota de Noguinsk, prop de Bolxoie Bunkovo.
A la vora del riu hi ha ciutats com Gorki, Pérxino, Alénino, Filípovskoie, Zaretxe, Timóixkino, Slédovo, Mamontovo, Kalitino, Karabànovo, Karavàievo i Bogoslobo.
Té una llargària de 89 km, amb una amplada de 20-40 m i una profunditat mitjana de 2 m. L'àrea de la conca hidrogràfica és de prop de 1.860 km². Els afluents principals del riu són el Móloktxa i el Séraia, el Koixinka, el Melioza, el Xirenka, el Kilenka, el Dubenka, el Polovinka i el Boróvaia.

## Referències

* ↑ «Государственный водный реестр РФ: Шерна». Arxivat de l'original el 2012-02-26.
# Allà on el riu es torna negre

Allà on el riu es torna negre (títol original: Where the River Runs Black) és una pel·lícula estatunidenca dirigida per Christopher Cain, estrenada l'any 1986, adaptació de la novel·la de David Kendall, "Lazaro". El rodatge ha tingut lloc totalment al Brasil. Ha estat doblada al català

## Argument

La història té lloc al Brasil. Un sacerdot de nom Pare O'reilly sent la necessitat de confessar alguna cosa que el preocupa. La història comença amb el relat del sacerdot.
Deu anys abans, un jove sacerdot i amic del pare O'reilly, el pare Mahoney havia estat encarregat d'ocupar-se d'un poble a la vora de la jungla. Aquest havia muntat un projecte que pretenia construir diversos edificis en el poble, però el pare O'reilly va desaprovar el projecte, inútil segons ell. Paral·lelament, Mahoney confia a O'reilly que se sent atret per una jove misteriosa que es banya en el riu. O'reilly marxa, però Mahoney torna amb la seva llanxa per trobar aquesta dona, una índia que viu en la jungla. Quan marxa, li deixa el seu penjoll, una creu. Sobre el camí del retorn, l'aigua es torna fosca, immobilitza la seva llanxa quan en un moment donat una serp d'aigua aprofita per l'atacar. Mahoney cau de la llanxa, i mor devorat per la bèstia.

## Repartiment

| Actor | Paper |
| Charles Durning | Pare O'Reilly |
| Peter Horton | Pare Mahoney |
| Dana Delany | Germana Ana |
| Alessandro Rabelo | Lazaro (10 anys) |
| Marcelo Rabelo | Lazaro (6 anys) |
| Ajay Naidu | Segundo |
| Divana Brandão | Dona àguila |
| Cástulo Guerra | Orlando Santos |
| Conchata Ferrell | Mare Marta |

## Referències

* ↑ esadir.cat. Allà on el riu es torna negre. esadir.cat.
* ↑ The New York Times. Where the River Runs Black (en anglès). The New York Times.
# Évisa

Évisa (en cors Evisa) és un municipi francès, situat a la regió de Còrsega, al departament de Còrsega del Sud. L'any 1999 tenia 196 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 271 | 336 | 312 | 248 | 257 | 196 |

## Administració

Llista d'alcaldes :
| Període | Identitat | Partit | Qualitat |
| 2001- | Pauline Ceccaldi | | |
# Providenciales

Providencials o Provo és una illa pertanyent a les Illes Turks i Caicos. Té una extensió de 98 km² i hi viuen 23,769 habitants sent l'illa amb més població i la tercera en extensió del país, i compta amb els serveis de l'Aeroport Internacional de Providencials, amb vols diaris cap a les principals ciutats dels Estats Units, Canadà i el Regne Unit. A l'illa es troba l'única granja de cargols de mar conch del món. En aquestes illes es troba una de les millors platges del món, Grace Bay, amb la seva fina sorra blanca i un mar increïblement turquesa, a més d'altres llocs de gran bellesa natural com Chalk Sound, Sapodilla Bay i Long Bay. Providencials va ser triada com la millor destinació de platja i sol del món segons TripAdvisor el 2010.
# Rescat a l'Àfrica. Una pel·lícula d'ous

Rescat a l'Àfrica. Una pel·lícula d'ous (títol original en castellà, Un rescate de huevitos; anteriorment anomenada Huevitos en fuga) una pel·lícula d'animació mexicana, produïda per Producciones Huevocartoon. S'ha doblat i subtitulat al català.
L'elenc de veus originals torna a repetir els seus respectius papers, així com noves incorporacions que inclouen a Miguel Rodarte, Jesús Ochoa, Mauricio Barrientos, Mara Escalante i el duo còmic Freddy i Germán Ortega.
És la quarta pel·lícula de la franquícia d'Ous, així com el segon lliurament de CGI després d'Un gallo con muchos huevos, va ser estrenat el dia 12 d'agost de l'any 2021. Sent estrenada mundialment en Amazon Prime Video el novembre de 2021, on Videocine i Televisa mantindrà una estrena en cinemes.

## Argument

Toto i Di ara viuen una nova vida en el graner amb els seus dos fills sense experiència, molt entremaliats, però adorables. No obstant això, aquests són capturats per una cuinera d'ous quan els porten al Congo per un esdeveniment de menjar, al que Toto i els seus amics s'embarquen en una nova missió de rescat per a salvar als ouets.

## Repartiment

* Bruno Bichir com Toto.
* Maite Perroni com Di.
* Carlos Espejel com Willy.
* Angélica Vale com Bibi.
* Miguel Rodarte
* Jesús Ochoa com el lleó.
* Mauricio Barrientos com l'Ou de l'àguila reial.
* Mayra Rojas com Duquesa.
* Ariel Miramontes com Master Chef
* Freddy Ortega com Chango Bananero.
* Germán Ortega com Chango Petacón.
* Claudio Herrera com Toporocho.
* Aarón Torres com Alejandro.
* María Alicia Delgado com àvia.

## Llançament

La pel·lícula anava a ser llançada per a agost del 2020 però va ser interromput el llançament per problemes del COVID-19 a Mèxic, la qual va ser impossible per a tots els cinemes que, per seguretat, estarien tancats, s'anava a llançar el 4 de març de 2021 en Mèxic, però va ser allargat per al 12 d'agost de 2021, i que més tard s'estrenaria el dia 27 d'aquest mateix mes als Estats Units.

## Vegeu també

* Una película de huevos
* Otra película de huevos y un pollo
* Un gallo con muchos huevos

## Referències

* ↑ «"Huevitos en fuga", la nueva película de huevos». Publimetro Mexico. Metro International, 21-04-2016 [Consulta: 10 febrer 2018].
* ↑ «Revista Encuadres on Twitter: "Y para seguir con los próximos estrenos de @Videocine esperen #TodosCaen con @MiriHigareda @OMARCHAPARRO @marthahigareda @claudiaalvarezo; Un papá pirata con @mikyroda @natdupeyron; y Un Rescate de Huevitos, de Gabriel y Rodolfo Riva Palacio @huevocartoon #Encuadres"». Twitter. Twitter, 22-05-2019 [Consulta: 24 maig 2019].
* ↑ Rescat a l'Àfrica. Una pel·lícula d'ous a la Base de dades de cinema en català
* 1 2 3 4 5 6 7 8 9 10 «Ellos presentarán su voz a Huevitos en Fuga» (en castellà). Sector Cine. sectorcine.com, Inc., 13-05-2019 [Consulta: 14 juny 2019].
* ↑ «ENTREVISTA A MAURICIO BARRIENTOS ‘EL DIABLITO’ – UN RESCATE DE HUEVITOS : Cine Información y más» (en castellà). [Consulta: 6 setembre 2021].

## Enllaços externs

* * Tràiler oficial en català a YouTube
# Museu Nacional de Somàlia

El Museu Nacional de Somàlia és un museu nacional de Mogadiscio, la capital de Somàlia. El museu ha tingut diverses etapes, el primer edifici és de 1872, les autoritats colonials el van reobrir el 1933, la guerra va obligar a tancar-lo el 1991 i va reobrir el 2014 amb objectes de gran valor històric.

## Història
### 1872

El Museu Nacional de Somàlia està situat en un edifici que data del 1872. Va ser construït a petició del soldà de Zanzíbar Barghash bin Said, anomenat Garesa pel llavors Governador de Mogadiscio, Suleiman galleda Hamed, després de rebre permís del soldà somalí Ahmed Yusuf del Sultanat de Geledi.

### 1933

L'edifici es va reconstruir totalment el 1933 i es va adaptar per ser el Museu Nacional de Somàlia, ja que era l'edifici culturalment més destacat de Mogadiscio. El "Museo della Garesa" (així l'anomenaven els colonitzadors italians) s'obrí al públic l'any següent pel Governador Maurizio Rava. El museu va patir molts danys durant Segona Guerra Mundial. Després de la independència de Somàlia el 1960 es va convertir en Museu Nacional, rebatejant l'antic Museo della Garesa.

### 1985

El museu va obrir el 1985 consistent en un conjunt format pel Teatre Nacional, la Biblioteca Nacional i el Museu Nacional. L'arquitectura del museu mostra influències islàmiques i consisteix en un edifici principal amb quatre pisos d'exposició. Quan el museu s'obrí el director era Ahmed Farah Warsame.
El maig de 1987 es van obrir les diverses exposicions. A la planta baixa hi havia mostres arqueològiques i etnogràfiques, al primer pis un recorregut per la història, al segon pis hi havia elements dels exèrcits però també un repàs per mostres culturals de la llengua i la literatura pròpies del país, i finalment al tercer pis s'hi feien exposicions provisionals. Amb l'inici de la guerra civil el 1991, el museu va tancar i va patir danys significatius.

### 2014

El gener de 2014 el museu va reobrir amb molts dels objectes que tenia anteriorment, entre els quals destaquen les monedes velles, eines, pintures i artefactes diversos.

## Referències

* ↑ «Postal sobre l'obra de "Garesa" a la dècada del 1930». Arxivat de l'original el 2017-11-07. [Consulta: 4 novembre 2017].
* ↑ «Informació detallada del museu del 1934 (en italià)». Arxivat de l'original el 2016-03-04. [Consulta: 4 novembre 2017].
* ↑ Mohamed Haji Mukhtar. Historical Dictionary of Somalia, p. xxxi [Consulta: 6 abril 2014].
* ↑ Crespo-Toral, H. «Museum development and monuments conservation: Somalia». UNESCO [Consulta: 16 juliol 2011].
* ↑ Lengyel, Oguz Janos «National Museum of Somalia, Mogadiscio: Roof Restoration Project». UNESCO [Consulta: 16 juliol 2011].
* ↑ «Mogadishu Points of interest». Aden Adde International Airport. Arxivat de l'original el 16 de gener 2014. [Consulta: 24 gener 2014].
# Xerneas

Xerneas és un personatge fictici de la saga de videojocs de Pokémon, així com d'altres jocs i productes derivats. És de tipus fada. És un Pokémon llegendari de sisena generació, sent mascota del Pokémon X. Va ser anunciat el 9 de gener de 2013.

## Llegenda

Pot compartir el secret de la vida eterna quan les banyes li brillen en 7 colors. Ha despertat després de dormir mil anys baix l'aparença d'un arbre.

## Formes

Al no tindre gènere per ser un Pokémon llegendari no hi ha diferència entre aquests. Es coneix que pot adquirir dues formes diferents: la forma relaxada que obté al entrar en una Poké Ball, i la forma activa quan es troba en combat. Quan està en forma relaxada les banyes es transformen al color blau, tenint les proteccions de les potes també blaves. De l'altra banda en la forma activa les banyes son de diferents colors i les proteccions de les potes de color dorat.
A més, té una forma brillant com tots els Pokémon en la qual el cos passa de negre a blanc i el blau del coll i el cap és fa més clar.

## Als videojocs

El primer joc en el que va aparèixer va ser en el Pokémon X, del qual és mascota. Xerneas apareix en la Guarida del Team Flare, estarà custodiat per 6 entrenadors, després de derrotar-los tens l'obligació d'atrapar-lo, ja que si no ho fas tindràs que tornar a lluitar contra ell. Aquest fet és estrany, ja que fins a la data quasi tots els llegendaris dels jocs eren opcionals, i en aquest cas tens l'obligació d'atrapar-lo.
Entre el 4 i 26 de maig de 2018 The Pokémon Comany va repartir en les tendes de GAME a Xerneas brillant, sent l'única forma d'aconseguir-lo fins al moment.
A més dels jocs de Pokémon apareix en el joc Super Smash Bros.

## Referències

* ↑ «Legendarios Sexta Generación - Legendarios - Guía Pokémon Ultrasol y Ultraluna (2019) | Trucos y Consejos». [Consulta: 12 setembre 2019].
* ↑ «Xerneas y Yveltal, los dos nuevos pokémon legendarios para las próximas entregas de la serie» (en castellà), 09-01-2013. [Consulta: 12 setembre 2019].
* ↑ «Xerneas - Pokémon.com» (en castellà). [Consulta: 12 setembre].
* ↑ «Xerneas | Wiki | 🍂Pokémon y sus Misterios 🍂 Amino». [Consulta: 12 setembre 2019].
* ↑ «Shiny Xerneas distribution» (en aragonès). Christian Hoffer. [Consulta: 12 setembre].
* ↑ Armas, Katt. «Se liberan portadas y mas datos de Pokémon X & Y» (en castellà), 24-05-2013. [Consulta: 12 setembre 2019].
* ↑ «Guarida del Team Flare » Guía Pokémon X y Pokémon Y - Pokémon Paraíso». [Consulta: 12 setembre 2019].
* ↑ «Guarida Team Flare - Historia principal - Guía Pokémon X e Y (2019) | 3DS | Trucos + Consejos». [Consulta: 12 setembre 2019].
* ↑ «Reportaje - 10 cosas de la franquicia Pokémon que sólo sabrás si eres un fiel jugador» (en castellà). [Consulta: 12 setembre 2019].
* ↑ «La distribución de los Pokémon Legendarios Xerneas e Yvetal ya está disponible; vídeo en su honor disponible» (en castellà). [Consulta: 12 setembre 2019].
* ↑ «El Pokémon Xerneas estará en Super Smash Bros.» (en espanyol europeu). [Consulta: 12 setembre 2019].
Espècies de Pokémon :
# Allà on viuen els monstres (pel·lícula)

Allà on viuen els monstres (títol original en anglès Where the Wild Things Are) és una pel·lícula de 2009 dirigida per Spike Jonze, basada en el llibre infantil de Maurice Sendak Allà on viuen els monstres, i que combina imatges reals amb intèrprets caracteritzats, animatrònica i imatges generades per ordinador. El 2010 va estar nominada al Globus d'Or a la millor banda sonora original, per Carter Burwell i Karen O. La pel·lícula s'ha doblat al català.

## Argument

Es tracta d'una adaptació del clàssic llibre infantil de Maurice Sendak, en el qual Max (Max Records), un nen de nou anys desobedient, fuig de casa després d'haver discutit amb la seva mare. Surt a la recerca de la Terra de les Coses Salvatges, endinsant-se en un bosc misteriós i ple de perills (creat per la seva pròpia imaginació), que està habitat per feroces criatures salvatges que el coronen com el seu rei.

## Repartiment

* Max Records és Max, un nen solitari de nou anys amb molta imaginació
* Catherine Keener és Connie, la mare de Max
* Mark Ruffalo és Adrian, el xicot de Connie
* Pepita Emmerichs és Claire, la germana de Max
* Steve Mouzakis és el professor de Max
* Max Pfeifer, Madeleine Greaves, Joshua Jay, i Ryan Corr són els amics de Claire's

### Veus

* James Gandolfini és Carol
* Lauren Ambrose és K.W.
* Chris Cooper és Douglas
* Forest Whitaker és Ira
* Catherine O'Hara és Judith
* Paul Dano és Alexander
* Michael Berry Jr. és the Bull
* Spike Jonze és Bob i Terry

## Vegeu també

* Allà on viuen els monstres

## Referències

* ↑ «Where The Wild Things Are» (en anglès). GoldenGlobes.org. [Consulta: 16 juny 2022].
* ↑ «Allà on viuen els monstres». Ésadir.cat. [Consulta: 16 juny 2022].

## Enllaços externs

* Allà on viuen els monstres - Lloc web oficial
* Allà on viuen els monstres a Fotogramas (castellà)
# Yoo Joo Eun

Yoo Joo Eun (Corea del Sud, 5 de maig de 1995-Corea del Sud, 29 d'agost de 2022) va ser una actriu de drama sud-coreana, coneguda per haver treballat en la sèrie dramàtica Big Forest (2018) i en la sèrie de televisió Joseon Survival Period (2019).

## Biografia

Va néixer a Corea del Sud, sent la petita de dos germans amb el seu germà major anomenat Yoo Han. Es va graduar amb una llicenciatura en actuació de la Universitat Nacional d'Arts de Corea.

## Carrera professional

El 2018 va interpretar el paper de Casey en el drama televisiu 'Big Forest' dirigit per Park Soo-won. En el 2019, va aparèixer com a membre del repartiment secundari en la sèrie de televisió de fantasia 'Joseon Survival Period' dirigida per Jang Yong-woo; va interpretar el personatge de Cho-Sun.
Va ser trobada morta en el seu departament, en la matinada del 29 d'agost del 2022, el seu germà va confirmar en un comunicat que s'havia suïcidat, deixant una carta expressant els seus sentiments. Va morir als 27 anys d'edat, i per tant, és un altre membre més del Club dels 27.

## Referències

* 1 2 «Fallece Yoo Joo Eun a los 27 años. ¿Que pasó con la actriz surcoreana?» (en castellà). Telehit.com, 29-08-2022. [Consulta: 29 agost 2022].
* ↑ «Aktriss Korea Yoo Joo Eun Meninggal Tulis Surat Ungkap». Goriau, August 30, 2022. [Consulta: August 29, 2022].
* ↑ «Yoo Joo Eun: "Dios me ama", actriz deja nostálgica carta antes de morir» (en castellà). MundoNOW, 30-08-2022. [Consulta: 30 agost 2022].
# Gneu Corneli Cos (tribú 406 aC)

Gneu Corneli Cos (en llatí: Cnaeus Cornelius P. F. A. N. Cossus) va ser un militar romà. Era fill de Publi Corneli Cos, tribú l'any 415 aC.
Va ser nomanat tribú amb potestat consolar el 406 aC. Se li va encarregar la defensa de la ciutat mentre els seus col·legues van dirigir la guerra contra Veïs. va ser una altra vegada tribú amb potestat consolar l'any 404 aC i per tercera vegada el 401 aC. En aquest darrer any va devastar el territori dels capenats, però aquestos no li van voler presentar batalla. Va aprovar el pagament d'un tercer stipendium pels cavallers que no havien rebut un cavall de l'estat, i se suposava que va donar suport al seu parent (germanastre o cosí) Publi Licini Calb, que era plebeu, per ser tribú amb potestat consolar l'any 400 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 866.
# Ronald Wayne

Ronald Gerald Wayne (1934) és el tercer i poc conegut fundador d'Apple Inc. (amb Steve Jobs i Steve Wozniak).
Ell va ser qui va fer el primer logotip d'Apple (un dibuix d'Isaac Newton sota d'un pomer). A part d'això, va escriure el manual d'instruccions de l'Apple I i el conveni de col·laboració.

## El començament a Apple

Wayne va treballar a Atari, on va coincidir amb Jobs temporalment, abans que els tres fundessin Apple el 1976. Jobs el va incorporar al projecte Apple per evitar que es produís algun obstacle en la votació de les decisions dels Steve, i va rebre una participació d'un 10% quan es va fundar l'empresa.

## Venta de la seva participació en l'empresa

Ronald Wayne va seguir treballant a Atari, perquè no es fiava molt de la nova empresa, a la qual va renunciar onze dies després de la fundació. Probablement es basava en que ell mateix, feia quatre anys, va haver de tancar la seva petita empresa d'enginyeria "Siand" de Las Vegas. Quan Jobs va aconseguir comprar els materials necessaris a terminis i, per altra banda, entregar cinquanta ordinadors a compte, Wayne temia que el comprador no pagués i els creditors d'Apple li exigissin a ell el compte. Així que aviat va perdre la fe ella i va vendre les accions per vuit-cents dòlars tan sols unes setmanes després que Apple comencés a fabricar els seus primers equips informàtics.

## El que hagués guanyat a Apple

Poc després l'empresari Mike Markkula va invertir més de 250.000 dólars en capital de risc a Apple. El primer any de funcionament va arribar un volum de negoci de 174.000 dólars. El 1977, aquestes vendes varen agafar la xifra de 2.7 milions, el 1978 de 7.8 milions i de 117 milions el 1980. Dos anys més tard, el 1982, aquestes xifres van arribar per primera vegada a un volum de més de 1.000 milions de dolars de venda anual. Les accions de Wayne haguessin estat valorades en uns 6.000 o 7.000 milions de dolars. En canvi, va dir que no lamentava la venda de la seva participació de l'empresa per 800 dolars, ja que va dir que va prendre "la millor decisió que podria haver pres en aquell moment".